[{"text_idx": "#000002", "text": "Y WefanY Ti\u0302mGwybodaeth i Rieni"}, {"text_idx": "#000004", "text": "Beth ydych chi\u2019n gobeithio y bydd darllenwyr ifanc yn ei gael o\u2019r stori hon?"}, {"text_idx": "#000005", "text": "Pleser a mwynhad yn bennaf, ond rwy\u2019n gobeithio hefyd y bydd yn gwneud iddynt feddwl am hiliaeth, gan sylwi ei fod yn gynnil weithiau, fel sylwadau Leila yn y nofel, ond ei fod wastad yn gwbl annerbyniol."}, {"text_idx": "#000006", "text": "Beth oedd un o\u2019r pethau mwyaf rhyfeddol i chi ei ddysgu wrth greu eich llyfr?"}, {"text_idx": "#000008", "text": "Beth wnaeth i chi ddechrau ysgrifennu?"}, {"text_idx": "#000010", "text": "Pa lyfrau ysbrydolodd chi fel darllenwr ifanc?"}, {"text_idx": "#000013", "text": "Dau beth; y cyntaf yw bod yn Fardd Plant Cymru rhwng 2017 a 2019. Roedd hynny yn fraint ac yn bleser a\u2019r peth gorau amdano oedd cael cyfarfod gymaint o blant a phobl ifanc, dod i\u2019w hadnabod, dod i ddysgu beth sy\u2019n gwneud iddyn nhw chwerthin a beth maen nhw\u2019n hoffi ddarllen. A\u2019r ail yw cael plant fy hun. Mae gen i ddau fab ac mae\u2019r hynaf yn dair a hanner, sy\u2019n golygu ein bod yn darllen lot fawr iawn o storis, ac mae gweld ei ryfeddod wrth glywed stori dda yn fy sbarduno i ysgrifennu mwy. Mae ei ddychymyg o hefyd yn rhoi llawer o syniadau i mi!"}, {"text_idx": "#000014", "text": "Pe gallech ddewis fod yn gymeriad o lyfr am ddiwrnod, pwy fyddai hwnnw a pham?"}, {"text_idx": "#000016", "text": "Ble gawsoch y syniadau am y cymeriadau yn eich llyfr?"}, {"text_idx": "#000017", "text": "Yn ystod fy nghyfnod fel Bardd Plant fe es i i ddegau ar ddegau o ysgolion ledled Cymru, ac mewn un ysgol fe wnes i gyfarfod a\u0302 merch fach oedd yn gwirioni ar anifeiliaid. Roedd hi\u2019n benderfynol o ysgrifennu cerdd am anifeiliaid (er mai rhywbeth arall oedd y themau diwrnod hwnnw!) ac ar ddiwedd y sesiwn daeth ata i a dweud,\u201cMae Mam yn dweud bod gen i berthynas arbennig gydag anifeiliaid\u201d, a dyma fi\u2019n meddwl \u2013 mi fyddet ti yn brif gymeriad perffaith! Roeddwn i eisiau trio dangos trawstoriad o gymdeithas yn y llyfr hefyd, felly mae yna blant o deuluoedd ac un rhiant, plant o gefndir tlawd a phlant cyfoethocach, ac yn amlwg mae Sara yn hil cymysg ond yn byw mewn cymdeithas sydd bennaf yn wyn, yn debyg i ble cefais i fy magu ym Mhen Lly\u0302n."}, {"text_idx": "#000018", "text": "Pa neges sydd gennych i ysbrydoli ysgrifenwyr ifanc?"}, {"text_idx": "#000019", "text": "Gall unrhyw un fod yn awdur. Dim ots am y sillafu, dim ots os oes nad oes unrhyw un arall o\u2019ch teulu chi yn ysgrifennu straeon neu yn mwynhau darllen hyd yn oed, os ydych chi yn mwynhau ac yn dda am ddweud stori, gallwch chi fod yn awdur. Y gyfrinach, dwi\u2019n meddwl, ydi darllen. Ewch ati i ddarllen gymaint a\u0302 phosib o bethau gwahanol, a bydd eich ymennydd yn llenwi a\u0302 syniadau a geiriau gwych, ac yna, bydd y storis yn llifo."}, {"text_idx": "#000022", "text": "Menter gwirfoddol yw So\u0302n am Lyfra sy\u2019n darparu adolygiadau dwyieithog o lyfrau Cymraeg i blant a phobl ifanc. Bydd hefyd yn cynnig llwyfan i sgyrsiau a thrafodaethau am lyfrau. Rydym yn gweithredu\u2019n gwbl annibynnol ac yn gwerthfawrogi unrhyw roddion all ein helpu i gyflawni'r nodau hyn. Bydd eich rhodd yn help i ni gynnal y gwasanaeth."}, {"text_idx": "#000023", "text": "So\u0302n am Lyfra is a voluntary venture that provides bilingual reviews for Welsh children and young people\u2019s books. It shall also be a platform for conversations and discussions about books. We operate totally independently and we appreciate any donations that help us to achieve our goals. Your kindness will help us maintain the Service."}]